als_Latn dik_Latn sag_Latn
-
-
-
-
MagazinR.E.M - 25 godina od kultnog albuma
-
-
-
ShqipLajmet 06.10.2017
-
EnglishDF did not plan coup in Montenegro
Lajmet
Povećaj veličinu slova Vrati na prvobitnu veličinu slova Samnji veličinu slova štampaj štampajPošalji prijatelju
15. 06. 2017. >> 17:18 0
Lajmet 15.06.2017
15.06.2017
Mali i Zi është vendi kandidat për anëtarësim në UE i cili ka përparuar më së shumti
Mali i Zi është vendi kandidat për anëtarësim në UE i cili ka përparuar më së shumti, derisa reforma në sundimin e të drejtës nga kapitujt 23 dhe 24, ende janë me rëndësi thelbësore për dinamikën e përgjithshme të procesit bashkëbisedues. Deputetet e Parlamentit Evropian dhe Kuvendit të Malit të Zi në mbledhjen e Këshillit Parlamentar për stabilizim dhe bashkangjitje që është mbajtur dje në selinë e Parlamentit Evropian në Strasburg kanë shqyrtuar çështjet në përparimin e Malit të Zi në lëminë e të drejtave themelore, politikës sociale dhe punësimit, si dhe të drejtën e lirisë dhe sigurimit. Temë me rëndësi ka qenë edhe gjendja aktuale e bisedimeve ndërmjet UE dhe Malit të Zi, e është biseduar edhe për zbatimin dhe funksionimin e Kuvendit pas zgjedhjeve të fundit parlamentare, është kumtuar nga kabineti i kryetarit të Kuvendit, Ivan Brajoviq.
Telegram urimi e Kitaroviq për F. Vujanoviqin
Anëtarësimi i plotë i Malit të Zi në Aleancën Veriatlantike është me rëndësi teje të madhe për sigurimin e stabilitetit të përhershëm dhe përparimit të kësaj pjesë të Evropës, ka vlerësuar presidentja e Kroacisë, Kolinda Grabar – Kitaroviq. Ajo i ka dërgua telegram urimi presidentit të Malit të Zi, Filip Vujanoviq, në të cilin pos tjerash thuhet se Kroacia si mik dhe përkrahës i ardhmërisë euroatlantike të Malit të Zi është angazhuar shumë që Malit të Zi ti dërgohet ftesa dhe që ratifikimi i procesit të përfundojë sa më parë, është shprehur Grabar- Kitaroviq. Ajo gjithashtu ka potencuar se Mali i Zi si shtet i ri në Aleancë, do të kontribuojë në qëllimet dhe detyrat që i merr nga NATO e të cilat edhe deri me tani i ka realizuar, si partner i besueshëm i Kroacisë dhe Aleancës në përgjithësi, dhe mund të them se më gëzon fakti i bashkëpunimit të mirë ndërmjet Kroacisë dhe Malit të Zi, bashkëpunim i cili dita më ditë është duke u thelluar edhe më shumë, thuhet në urimin e Grabar- Kitaroviq.
Malit të Zi, përveç fondeve ekzistuese për infrastrukturë do ti ndahen edhe 16,4 milion euro shtesë
Malit të Zi, përveç fondeve ekzistuese për infrastrukturë do ti ndahen edhe 16,4 milion euro shtesë për përgatitjen dhe zbatimin e projektit në komunikacion dhe mjedisin jetësorë. Një gjë e tillë, siç është kumtuar nga Ministria e punëve evropiane, është vërtetuar sot në Stokholm, në takimin e Këshillit drejtues të suazës investuese të Ballkanit perëndimorë, në të cilin Malin e Zi e ka përfaqësuar Ministri për punët evropiane, Aleksandër Andrija Pejoviq. Nga kjo shumë, 2 milion euro dedikohen për përgatitjen e projekteve kryesore dhe mbikëqyrjen e punëve për rikonstruimin e rrëshqitjes së dheut në vendin Ratac si dhe sinjalizimin në stacionet në pjesët veriore të hekurudhës Tivar- Vërbnica.
Qeveria ka vërtetuar ndryshimet dhe plotësimet e ligjet për arsimim të lartë
Qeveria ka vërtetuar ndryshimet dhe plotësimet e ligjet për arsimim të lartë, me të cilin është rregulluar që studimet bazë dhe master për të gjithë studentët e Universitetit të Malit të Zi të cilët studiojnë sipas modalitetit me reformë të re të jenë pa pagesë. Ministri i arsimit Damir Shehoviq ka deklaruar se me miratimin e këtij propozim ligji formohen predispozitat për arsimim të lartë më kualitativ në Mal të Zi. Qëllimet të cilat i kemi kaluar përmes përpunimit të këtij ligji janë si nevojë e vendosjes së akcentit që të gjithë të kenë kushtet e barabarta kur është fjala për arsimim të lartë, financim dhe përgjegjësi të Universitetit të Malit të Zi, por edhe në harmoni të sistemit tonë të arsimimit me nevoja të tregut të punës, ka kumtuar Shehoviq, në konferencën për gazetarët pas mbledhjes së Qeverisë.
Lekiq - DEMOS-i nuk do të ndërpresë bojkotimin e parlamentit
DEMOS-i nuk do të ndërpresë bojkotimin e parlamentit, ka deklaruar sot lideri i saj, Miodrag Lekiq, duke pohuar se një veprim i tillë është politikë e fortë, e ndoshta edhe e vetmja e cila unifikon opozitën. Deputetet e Frontit Demokratik kanë paralajmëruar se do të marrin pjesë në mbledhjen e parlamentit në të cilën do të debatohet për propozimin e heqjes së imunitetit deputetit Nebojsha Medojeviq. Bëhet me dije se edhe deputeti i PSP, Aleksandër Damjanoviq do të ndërpresë bojkotimin e parlamentit dhe do të marrë pjesë në këtë mbledhje. Nga DEMOS-i pohojnë se nuk do të ndryshojnë politikën e deritashme opozitare për bojkotimin e parlamentit, sepse, siç ka deklaruar kryetari Lekiq, një politikë e tillë është përgjigje më e mirë demokratike ndaj zgjedhjeve jo të rregullta të 16 tetorit të vitit të kaluar të cilat edhe zyrtarisht janë shpallur se janë mbajtur në kushte të grushtshtetit. Sipas fjalëve të tij, politika e bojkotimit është e fortë dhe aktualisht hallka kryesore e cila bashkon opozitën në këtë moment dhe mu për këtë mendoj se nuk duhet të ndërpritet bojkotimi, ka potencuar Miodrag Lekiq.
Deputetët e URA-s nuk do të kthehen në parlament deri sa të mos caktohet data e zgjedhjeve të reja
Deputetët e URA-s nuk do të kthehen në parlament deri sa të mos caktohet data e zgjedhjeve të reja, ka deklaruar lideri i kësaj Lëvizje qytetare, Dritan Abazoviq. Ai ka deklaruar gjithashtu se ndoshta është koha që edhe liderët e opozitës të ulen pas tryezës dhe të arrijnë marrëveshjen për mënyrat e reja të veprimit. Data e zgjedhjeve të reja e zgjidh krizën në Mal të Zi pas të cilës fillon puna në formimin e kushteve për zgjedhje, por pa datën e tyre, nuk ekziston mënyra e çbllokimit të krizës, ka deklaruar Abazoviq. sipas tij, përgjegjësia nuk është në opozitë, por në shumicën e krijuar aktuale, e cila ka uzurpuar pushtetin. Pra mendoj se është koha që liderët opozita të bashkohen dhe të arrijnë marrëveshje për hapa të mëtejmë. Ne nuk mund të jemi të pakënaqur me bashkëpunimin e deritashëm, sepse të gjithë kemi bojkotuar parlamentin, por prapë se prapë duhet të mendojmë për aktivitetet e përbashkëta të opozitës, ka theksuar Abazoviq.
Bashkëpunimi i shtetit me bashkësinë hebreje është me sukses
Bashkëpunimi i shtetit me bashkësinë hebreje është me sukses dhe i kualitetit të mirë, por në Mal të Zi ekziston nevoja e njohjes më të afërt të historisë së popullit hebre, ka vlerësuar ministri për të drejtat e njeriut dhe pakicave, Mehmet Zenka. Ai sot në bisedën që la zhvilluar me kryetarin e bashkësisë hebreje në Mal të Zi, Jash Allfandari, ka potencuar respektin e lartë ndaj popullit hebre dhe kontributin e përgjithshëm të kësaj popullate në rrjedhat e civilizimit botërorë. Zenka është shprehur se bashkëpunimi i deritashëm i shtetit të Malit të Zi me këtë bashkësi ka qenë i suksesshëm dhe është manifestuar përmes zbatimit të kontratave për rregullimin e marrëdhënieve me interes të përbashkët ndërmjet Qeverisë së Malit të Zi dhe bashkësisë hebreje në Mal të Zi. Allfandari me këtë rast njoftoi se bashkësia e parë hebreje në Mal të Zi është formuar në shtator të vitit 2011, dhe një vit më vonë është nënshkruar edhe kontrata me Qeverinë e Malit të Zi. Në këtë mënyrë, besimi hebre është pranuar si njëra nga religjionet zyrtare në shtet me të gjitha të drejtat dhe obligimet të cilat dalin nga ajo, ka theksuar Allfandari.
Lista Serbe ka disa porosi për Qeverinë e ardhshme të Kosovës
Duke qenë fituese, në raport me subjektet tjera politike nga komuniteti serb, Lista Serbe, e cila pretendon se i ka fituar nëntë ulëse në Kuvendin e Kosovës, i ka dërguar mesazh Qeverisë së ardhshme të Kosovës, se asnjë ndryshim kushtetues nuk do të mund të bëhet pa harmonizimet me këtë subjekt politik. Nga gjashtë subjektet politike serbe, sa kanë garuar në zgjedhjet e parakohshme parlamentare në Kosovë, Lista Serbe, besohet se ka fituar 9, kurse Partia e Pavarur Liberale një ulëse në Kuvend. Komuniteti serb ka 10 ulëse të garantuara në Kuvend si dhe dy poste ministrore dhe disa poste nënministrore në Qeveri. Në bazë të rezultatit të zgjedhjeve, gati se të gjitha këto pozita, pritet t’i marrë Lista Serbe, e cila deklarohet se presidenti dhe kryeministri i tyre ndodhen në Beograd. Kurse në Prishtinë, ndonëse marrin pjesë në institucione, këtë, sipas kryetarit të Listës Serbe, Sllavko Simiq, e bëjnë për t’i mbrojtur interesat e komunitetit serb. “Në periudhën e ardhshme përmes mandateve që do t’i marrim në Kuvendin e Kosovës do të parandalojmë ndryshimet kushtetuese, pastaj do të parandalojmë që të adresohen kufijtë e shtetit tonë dhe natyrisht që do të parandalojmë procesin e formimit të ushtrisë së Kosovës”, ka thënë Simiq.Njohësi i rrethanave politike në Kosovë dhe ish-deputeti Petar Miletiq, thotë se rezultati i Listës Serbe tregon për mbështetjen e madhe që e ka ky subjekt politik tek komuniteti serb. Ne të gjithë e dimë që kjo Listë është nën kontrollin e drejtpërdrejtë të Qeverisë së Serbisë, por pavarësisht se cili bllok nga partitë e shumicës shqiptare do ta formojë Qeverinë e ardhshme të Kosovës, Lista Serbe duhet të bashkëpunojë me elitën politike shqiptare dhe bashkësinë ndërkombëtare në funksion të themelimit të Asociacionit të komunave me shumicë serbe,theksoi pos tjerash Miletiq.
Agim Veliu: LDK nuk ka marrë ende asnjë vendim për koalicionet
Nënkryetari i LDK-së, Agim Veliu në një prononcim për Gazetën Blic ka bërë të ditur se partia e tij ende nuk ka marrë vendim nëse do të lidhë koalicion me VV-në. “Mos bëni shaka, ende nuk kanë dalë rezultatet përfundimtare, lëreni këtë punë. Ende nuk ka as një vendim”, tha Veliu, raporton Gazeta Blic. Kandidati për kryeministër nga Lëvizja Vetëvendosje, Albin Kurti, dje i ka bërë thirrje koalicionit LDK-AKR-Alternativa që të bashkohen për ta formuar qeverinë. Pozitive ka qenë përgjigja e Alternativës së Mimoza Kusari Lilës, por një të tillë nuk e ka dhënë ende LDK-ja e Isa Mustafës.
Partitë politike në fazën 'testuese' për krijimin e qeverisë
Zgjedhjet e parakohshme parlamentare të 11 qershorit, vlerësohet se nuk kanë nxjerrë një koalicion apo parti politike si fituese bindëse të zgjedhjeve. Andaj, lidhja e koalicioneve paszgjedhore mbetet e pashmangshme nëse synohet të evitohen zgjedhjet e reja. Tashmë veç kanë filluar “pazaret” për koalicione paszgjedhore. Kujtojmë se pak ditë më parë, kandidati për kryeministër nga Vetëvendosje, Albin Kurti ju bëri thirrje koalicionit LDK-AKR-Alternativa dhe disa deputetëve të koalicionit PAN që nuk duan të vazhdojnë me regjimin e vjetër, t’i bashkohen në bisedime VV-së për krijimin e qeverisë të udhëhequr nga ta. Së fundmi kandidati për deputet i Nisma për Kosovën, Haxhi Shala dhe ai i AAK-së, Anton Berisha kanë thënë se në rast se nuk plotësohen kërkesat e tyre do të dalin nga koalicioni me PDK-në. Madje Berisha i AAK-së ka thënë se do të ishte i qëlluar një koalicion paszgjedhor mes AAK-së dhe Vetëvendosjes. Lidhur me këtë se a do të mund të ndodhte ndarja e koalicionit PAN, analisti Imer Mushkolaj ka thënë për Telegrafin se Ramush Haradinaj do të tentojë të arrijë me çdo kusht krijimin e qeverisë. “Ramush Haradinaj e ka marrë obligim që ta krijojë qeverinë me të në krye, kështu që do të bëjë çmos që ta arrijë këtë qëllim. Por, nëse nuk ia del, atëherë mund të hyjnë në lojë edhe opsione të tjera”, ka thënë Mushkolaj.
Ambasadori Delawie ka takuar edhe zyrtarët e Vetëvendosjes
Ambasadori i Shteteve të Bashkuara të Amerikës në Prishtinë, në vazhdën e takimeve me krerë të partive politike, që kanë fituar mandate në zgjedhjet e 11 qershorit, ka takuar edhe krerët e Lëvizjes Vetëvendosje. Zëdhënësja e Ambasadës Amerikane Michell Schohn ka konfirmuar për Gazetën Express se Delawie ka realizuar një “takim privat” me zyrtarë të Lëvizjes Vetëvendosje. Sipas saj, ky është një nga takimet që Delawie po mban me zyrtarë të partive politike, të cilat kanë fituar mandate në Parlamentin e Kosovës në zgjedhjet 11 qershorit. Schohn nuk ka dhënë detaje tjera se çfarë është biseduar me krerët e VV’së, duke mos përmendur as cilët zyrtarë të Vetëvendosjes kanë marrë pjesë në takim. As Vetëvendosje nuk ka njoftuar për takimin me Delawie. Ambasadori amerikan dje gjatë ditës ka takuar edhe kreun e PDK’së Kadri Veselin dhe Ramush Haradinajn, të cilët në njoftimet e tyre kanë thënë se me përfaqësuesin e SHBA’ve kanë folur për krijimin e institucioneve të reja. Në reagimin e parë pas zgjedhjeve të 11 qershorit, Ambasada Amerikane kishte shfaqur shpresën për “bashkëpunim të ngushtë me këdo që formon qeverinë e re”.
Shkon në 17 numri i të vdekurve nga zjarri në Londër
Ekipet e shpëtimit nuk presin të gjejnë ndonjë person tjetër të gjallë në bllokun e banesave në Londër, pas shperthimit të zjarrit masiv, tha Shërbimi i Zjarrfikësve. Komisionari për Zjarre i Londrës, Dany Cotton, tha se “një numër i panjohur” i njerëzve vazhdon të jetë nën rrënojat e Kullës Grenfell, e cila u dogj të mërkurën. Autoritetet kanë konfirmuar vdekjen e 17 personave. Mbretëresha Elizabeth tha se lutet për familjet e tyre. Mbi 30 njerëz të plagosur mbetën në spital – 17 prej të cilëve janë në gjendje kritike. Shkaku i zjarrit, i cili ka zgjatur më shumë se 24 orë për t’u vënë nën kontroll, mbetet i paqartë. Kryeministrja britanike, Theresa May, ka premtuar hetime të plota të rastit.
Raportohet se Shteti Islamik ka pushtuar zonën malore Tora Bora në Afganistan
Raportimet nga Afganistani bëjnë të ditur se grupi ekstremist Shteti Islamik ka pushtuar zonën malore Tora Bora, në lindje të Afganistanit. Në këtë vend ishte strehuar më parë themeluesi i Al-Kaidës, Osama bin Laden. Përmes një audio inçizimi të transmetuar në Radion Khilfat, që është radio e militantëve, u njoftua se pas përleshjeve të ashpra me talebanët, flamuri i Shtetit Islamik është vënë mbi kompleksin e gjerë të nje shpelle në provincën Nangarhar. Burime jo zyrtare kanë thënë se Tora Bora dhe hapësira rreth saj tashmë është nën kontroll të Shtetit Islamik. Po këto burime kanë thënë se pas disa ditë luftimesh, qindra famije janë detyruar të largohen nga shtëpitë e tyre. Mirëpo, zëdhënesi taliban, Zabiullah Mujahid ka thënë grupi i talebanëve ka larguar militantët e Shtetit Islamik nga vendet që ata kishin thënë se kanë pushtuar më herët. Militantët e Al-Kaidës të udhëhequr nga Osama bin Laden u patën fshehur nëpër shpella në Tora Bora pas pushtimit të udhëhequr nga SHBA-të më 2001, që rrëzoi talebanët nga pushteti në Kabul.
WP: Trump po hetohet për pengim të mundshëm të drejtësisë
Këshilltari i posaçëm i Shteteve të Bashkuara, Robert Mueller, po heton nëse presidenti amerikan, Donald Trump, ka bërë përpjekje të pengojë drejtësinë, duke provuar të anulojë një pjesë të hetimeve të FBI-së mbi ndërhyrjen e Rusisë në zgjedhjet presidenciale në SHBA, më 2016, raportoi gazeta Washington Post. Hetimi për pengimin e mundshëm të drejtësisë, e cila është vepër penale në SHBA, filloi disa ditë pasi Trump shkarkoi ish-drejtorin e FBI-së, James Comey, tha Washington Post, duke cituar zyrtarë anonimë. Comey, në dëshminë e javës së kaluar, tha se është shkarkuar pasi Trump nuk ka qenë i kënaqur me hetimet e Rusisë. Trump e cilësoi situatën si “gjueti shtrigash”. “Është gjykim i imi se jam shkarkuar për shkak të hetimit të Rusisë”, tha Comey. “Jam shkarkuar për të ndryshuar mënyrën se si po zhvillohej hetimi i Rusisë”, shtoi ai. Gazeta Washington Post tha se po hetohet edhe kërkesa e Trumpit, drejtuar Comeyt në muajin shkurt, për të ndaluar hetimin e ish-këshilltarit të Shtëpisë së Bardhë për Siguri Kombëtare, Michael Flynn. Ky i fundit ka dhënë dorëheqje për shkak të kontakteve të padeklaruara me zyrtarët rusë.
Japonia kalon ligjin e diskutueshëm anti-terror
Ligjvënësit e Japonisë miratuan një ligj kontrovers, që u lejon autoriteteve të godasin komplotet terroriste. Blloku qeverisës i kryeministrit Shinzo Abe e kaloi ligjin në Dhomën e Lartë të Parlamentit, pavarësisht opozitës së zëshme. Qeveria thotë se ligji është i nevojshëm për të përmirësuar sigurinë përpara Lojërave Olimpike më 2020 dhe për të qenë në përputhje me një marrëveshje me Kombet e Bashkuara, të cilën Japonia e ka nënshkruar. Por, kritikët thonë se ai dobëson liritë civile dhe mund të keqpërdoret për të monitoruar qytetarët e pafajshëm. Ligji ka shkaktuar protesta, përfshirë atë të fundit që është zhvilluar të mërkurën mbrëma, jashtë ndërtesës së Parlamentit, dhe ka tërhequr mijëra njerëz. Ligji kriminalizon komplotimin dhe kryerjen e 277 akteve. Një grup i tërë, i definuar si dy ose më shumë njerëz, mund të akuzohet nëse së paku një anëtar zbulohet se ka planifikuar krim.
Debati qendror publik, lidhur me statutin e komunës
Sot në sallën e Kuvendit të KU të Tuzit, u mbajt debati qendror publik lidhur me propozim statutin Komunës së Tuzit, si komunë në kuadër të kryeqytetit. Duke arsyetuar këtë dokument, kryetari komisionit për hartimin e tij, Halil Dukoviq, rikujtoi në historikun nga instalimi i komunës urbane, e cila, siç tha ai, është dëshmuar si zgjidhje e suksesshme. Ndërkohë, Kuvendi i Malit të Zi ka miratuar disa propozim ligje për organizimin e ri territorial, andaj, tha Dukoviq, me miratimin e këtij dokumenti jemi edhe një hap më afër në formimin e komunës së plotë. Me dokumentin e propozuar, mes tjerash, janë paraparë kompetencat, pastaj mënyra e financimit, territori dhe selia e komunës në kuadër të kryeqytetit. Në pyetjen tonë se ky dokument a do të jetë në përdorim të përkohshëm pasi Kuvendi i Malit të Zi në muajin prill të këtij viti ka miratuar dy propozim ligje të reja për organizimin territorial duke mundësuar kështu formimin e komunës së plotë të Tuzit, nga muaji shtator i vitit të ardhshëm, nga komisioni fituam përgjigje pohuese. Të rikujtojmë se debati publik do të jetë i hapur deri më 22 të këtij muaji, kurse nga komisioni i ftuan të gjithë të interesuarit të dërgojnë sugjerimet dhe propozimet e veta të cilat më pas do të shqyrtohen në procedurën e mëtejme para miratimit të këtij propozim dokumenti. Të shtojmë po ashtu se pjesëmarrja e qytetarëve në debatin e sotëm ishte mjaft modeste , ngjashëm sikur edhe pjesëmarrja në debat nga qytetarët e pakët të pranishëm.
Nesër mot me diell
Sot në Mal të Zi po mban mot kryesisht i vranët dhe vende vende me reshje të shiut të dobëta. Fryn erë e dobët deri mesatare nga drejtimet e ndryshme. Temperaturat në orën 14 u shënuan: në Podgoricë 30 gradë, Tivar e Ulqin 29, H. Novi, Budvë e Nikshiq 28, Petrovac e Shavnik 27, B. Pole e Andrijevicë 26, Plevle, Beranë, Mojkovac e Plavë 25, Kollashin e Plluzhinë 24, Rozhajë 22, Cetinë 21 dhe në Zhablak 20 gradë. Për nesër parashihet të mbajë mot me vranësira të ndryshueshme dhe me intervale të gjata me diell. Do të fryjë erë e dobët deri mesatare nga drejtimet e veriut dhe verilindjes. Temperatura e mëngjesit do të sillet prej 8 deri në 21, kurse më e larta e ditës prej 23 deri në 34 gradë celsius.
unk unk unk unk bos_Latn unk unk unk als_Latn unk eng_Latn als_Latn hrv_Latn unk als_Latn unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn